**1. HOGYAN ALAKULNAK IDÉN, 2018-BAN A RÉSZVÉTELI DÍJAK?**

**Napi jegy:**

A nappali jeggyel reggel 8:00 órától este 18:30 óráig lehet a tábor területén foglalkozásokon részt venni. Ennek ára:

* 5 éves korig: ingyenes
* 6-10 éves korig: 1000 Ft/fő/nap
* 11-14 éves korig: 2 000 Ft/fő/nap
* 15 éves kortól: 3 000 Ft/fő/nap

**Napközis jelleggel gyermekfelügyeletet biztosítunk 8:00-18:30 óra között 5-14 éves korig. Ennek ára:**

* **500 Ft/ fő/ nap + a nappali jegy összege**
* **Éjszakai gyermekfelügyelet nincs!**

**Esti jegy:** (18:30 órától minden esetben belépőjegyet kell váltani)

* 5 éves korig: ingyenes
* 6-14 éves korig: 500 Ft/fő/nap
* 15 éves kortól: 1 000 Ft/fő/nap

**Napi díj mértéke***(amely tartalmazza az éjszakai sátorhely díját)*

Ha csak néhány napot töltenének el a táborban, akkor a napi jegy ára – amely tartalmazza az éjszakai sátorhely díját – a következőképpen alakul:

* 5 éves korig: 200 Ft/fő/nap
* 6-10 éves korig: 1 000 Ft/fő/nap
* 11-14 éves korig: 4 000 Ft/fő/nap
* 15 éves kortól: 6 000 Ft/fő/nap

**Hetijegy:**

* 5 éves korig: 1000 Ft/fő/hét
* 6-10 éves korig: 10 000 Ft/fő/hét
* 11-14 éves korig: 20 000 Ft/fő/hét
* 15 éves kortól: 25 000 Ft/fő/hét

A feltüntetett **hetijegy** árakból a csoportok (minimum 15 fő) és a nagycsaládosok 10 %, a nagykállóiak pedig (lakcímkártya felmutatása mellett) 50% kedvezményben részesülnek.

**A 16 éven aluli gyermekek felnőtt felügyelete nélkül nem táborozhatnak a Harangodon!**

**2. EBBEN AZ ÁRBAN MÁR BENNE VAN AZ ÉTKEZÉSI KÖLTSÉG IS?**

Nincs, a részvételi díj az étkezési költségeket nem tartalmazza. Reggelit, ebédet és vacsorát a jelentkezésnél és a helyszínen - napi áron - lehet igényelni. (reggeli: 350.- Ft, ebéd: 900.- Ft, vacsora: 750.- Ft)

Fontos kiemelni, hogy minden Magyarországon érvényes meleg-étkeztetési utalványt elfogadunk!

**3. MIT TARTALMAZ A RÉSZVÉTELI DÍJ?**

A tábor részvételi díja tartalmazza az ÁFA összegét, fedezi a sátorhelyet, a mesterségek anyag- és eszközszükségletét, a tiszteletdíjakat, kommunális költségeket, stb.

**4. HASZNÁLHATOM-E SZÉP KÁRTYÁMAT A TÁBOR RÉSZVÉTELI DÍJÁNAK KIEGYENLÍTÉSÉRE?**

Igen, mivel 2012-ben táborunk is csatlakozott a Széchenyi Pihenőkártya elfogadóhelyek közé. Mindhárom pénztárszolgáltató bankkal (OTP, K&H, MKB) sikerült megállapodást kötnünk, így már SZÉP kártyával is fizethetnek a hozzánk érkezők.

**5. MILYEN KÉZMŰVES FOGLALKOZÁSOKON VEHETÜNK RÉSZT?**

Agyagozás, bőrművesség, csipkeverés, csuhézás, fafaragás, gyékényezés, gyöngyfűzés, kemencézés, kosárkötés, kovácsmesterség, nemezelés, szövés, beregi keresztszemes.

Felhívjuk azok figyelmét, akik a tábor megadott foglalkozási rendjétől szeretnének eltérni, hogy a foglalkozásvezetők készséggel állnak a rendelkezésükre mindenben, viszont a többlet alapanyagot térítés ellenében (beszerzési áron) tudjuk csak biztosítani!

Minden délután 14:00 órától 16:00 óráig citera- és énekoktatáson is részt vehetnek a táborlakók.

**6. HOL LEHET ALUDNI?**

A Téka Népművészeti Tábor egy nomád tábor, így aludni a helyszínen, sátorban lehet. A sátrakról a résztvevők maguk gondoskodnak!

Nagykállóban, a Bocskai Domb Vendégházban további szálláshelyek biztosítottak azok számára, akik nem élnek a sátorozás adta lehetőségekkel. A vendégházakban való szállás önköltséges.

Bővebb információt az alábbi elérhetőségen kaphat:

**Cím:** 4320 Nagykálló, 3053. hrsz (Bocskai utca végén)

### Telefonszám: +36202114155E-mail: drkirilla@gmail.comHonlap: [www.kalloivendeghaz.hu](http://www.kalloivendeghaz.hu)

**7. MIT KELL MAGUNKKAL VINNI?**

Személyes felszerelésről (evőeszközkészlet, meleg ruha, takaró, tisztálkodó felszerelés... stb.) mindenki maga gondoskodjon

**8. HA CSAK AZ ESTI TÁNCHÁZAKRA SZERETNÉK MENNI, MENNYIT KELL FIZETNEM?**

Ha csak a táncházakba szeretne jönni valaki, esti jegyet kell vásárolnia. Amennyiben valaki kiköltözik a táborba, (de nem marad egy hétig) abban az esetben napi díjat kell fizetni, amely már tartalmazza az éjszakai sátorhely díját is. **A részletes árakat az 1. kérdésnél olvashatjátok!**

**9. HÁNY FŐTŐL LEHET IGÉNYBE VENNI A CSOPORTOS KEDVEZMÉNYT?**

A csoportos kedvezményt minimum 15 fő együttes jelentkezésénél lehet igénybe venni!

**10. HOL TUDOK JELENTKEZNI?**

Jelentkezni lehet telefonon a 42/563-067-as vagy a 30/257-7065-ös telefonszámon, email-en a svedaanita@gmail.com címen, vagy személyesen a Nagykállói Közhasznú Nonprofit Kft. irodájában, Nagykállóban, a Jókai M. út 34. szám alatt.

**11. HA NEM AKAROK BEKAPCSOLÓDNI A FOGLALKOZÁSOKBA, CSAK SZERETNÉK SZÉTNÉZNI, AKKOR IS KELL JEGYET VENNEM?**

Ha valaki csak sétálni szeretne, **18:30-ig nem kell nappali jegyet vennie**. Aki 18:30 után szeretne a területre belépni, annak minden esetben esti jegyet kell váltania!

**12. VIHETJÜK A KISKUTYÁNKAT A TÁBORBA?**

A korábbi évek gyakorlatával megegyezően a táborba kutyát behozni TILOS!

**13. KIK TARTJÁK MAJD A FOGLALKOZÁSOKAT?**

Akik már rutinos táborlakók, sok ismerős arccal fognak találkozni, válasszák akármelyik kézműves foglalkozást is.

**Agyagozás:** Bély Ági, Kovács László (Zamak)

**Beregi keresztszemes:** Szászi Zoltánné

**Bőrművesség:** Éber Tamás, Bagdi János

**Citeraoktatás**: Rózsa Zoltán

**Csipkeverés:** Félegyházi Józsefné

**Csuhézás:**Boldizsár Tímea

**Énekoktatás:** Kerezsiné dr. Kulcsár Annamária

**Fafaragás:**Tordai János, Tordai Zoltán

**Gyékényezés:** Kovács Tibor

**Gyöngyfűzés:** Blanár Katalin, Zánki-Tóth Enikő

**Kemencézés:** Sarkadiné Juhász Enikő, Perge Lajos

**Kosárkötés:** Fehér Mihály

**Kovácsmesterség:**Vajda László

**Nemezelés:**Szabó Tibor

**Szövés:** Gráf Zsuzsanna

**Vályogvetés:** Tordai István

**14. MIKOR VANNAK FOGLALKOZÁSOK A NAP FOLYAMÁN?**

Naponta kétszer, délelőtt és délután lehet foglalkozásokba bekapcsolódni. Délelőtt 10.00-től 12.30-ig, délután 16.30-tól 18.30-ig várják a foglalkozásvezetők az érdeklődőket. A kemencés ételek 14.00-18.00 óra között készülnek. Az esti táncházakat 20.30 órakor kezdik a bálgazdák, gyermek táncház, majd 21:30 órától táncház.

**15. MILYEN TÁNCOKAT TANULHATUNK AZ IDEI TÁBORBAN, ÉS KIK LESZNEK A TÁNCOKTATÓK?**

A 34. Téka Táborban bukovinai, szeghalmi, györgyfalvi és somogyi táncokat lehet majd tanulni, 10:30 órától 13.00 óráig, valamint 15:00 órától 18:00 óráig.

Minden nap 9:30 órától 10:30 óráig az igazán apróknak is lesz táncoktatás, 9:30 órától 10:30 óráig pedig gyermek táncoktatás.

Valamint a felnőtt táncházat (21:30 órától) egy gyermek táncház előzi meg 20:30 órától 21:30 óráig.

Különlegesség még a Méta játék megismerése, megtanulása és annak játszása. Minden nap 18.00 órától lesz lehetőség kipróbálni.

Rövid leírása: A **méta** egy hagyományos [magyar](http://hu.wikipedia.org/wiki/Magyarok) labdajáték**.** Ennek a csapatjátéknak az eredete Nagy Lajos idejére vezethető vissza, azóta természetesen sokat változott. Eleinte csak a kollégiumi diákság játszotta egymás ellen, majd a kedvelt játékot a nyári szünidőben a falu ifjúságának is megtanították. A falu népe őrizte és továbbalakította a játékot. A méta némileg az amerikai baseballra hasonlít. A játék lényege a következő: két csapat játszik egymás ellen, az ütők csapata soron következő tagja a métaütővel minél messzebb igyekszik ütni a labdát, miközben egy másik tagjuk a „várak” érintésével körbefut, amíg az elkapó csapat vissza nem dobja a labdát az elütő játékos mellett álló társuknak. Pontra vagy időre is szokás játszani.

**A táncoktatók**: Antal Dóra – Antal Roland; Mahovicsné Ladányi Anita – Mahovics Tamás; Márton Lászlóné Julika; Márton Julianna- Márton Attila; Busai Zsuzsanna- Busai Norbert **Zenekarok**: Bürkös Zenekar; Juhász Zenekar; Zöldsátor Zenekar

2018. július 25-én (szerdán) a Bürkös Zenekar koncertje színesíti a hagyományos programok, foglalkozások sorát.